Ghagara
Ghagara (hindi: घग्गर, angļu: Ghaggar River) ir apmēram 450 kilometrus gara sezonāla upe Indijas ziemeļos. Ūdens upē sastopams lietus periodā. Sākas Himalaju priekškalnēs, Himāčala Pradēšas štatā. Tek dienvidrietumu virzienā. Pēc Otu aizsprosta upes nosaukums ir Hakra. Upe izsīkst Tāra tuksnesī. Daļa vēsturnieku uzskata, ka Ghagara ir atliekas no Rigvēdā aprakstītās Sarasvati upes un svarīga upe Indas ielejas civilizācijā.